title: Η Μεσαιωνική Πόλη της Ρόδου - στοιχεία real estate
title: The Medieval City of Rhodes - elements of real estate
titleType: AlternativeTitle
Creators: name: Γιαλού, Αγγελική
Publisher: name: Πανεπιστήμιο Δυτικής Αττικής
Year: 2024
Subjects: Ρόδος
Διατηρητέα
Ιστορία
Νομοθεσία
Real estate
Οικοδομικά υλικά
Βιώσιμη ανάπτυξη
Ανάπλαση
Βαλέτα

description: Η παρούσα εργασία με τίτλο «Η Μεσαιωνική Πόλη της Ρόδου – στοιχεία real estate», έχει ως βασικό θέμα τη Μεσαιωνική πόλη της Ρόδου (θα αναφέρεται επίσης και με την ονομασία Παλιά Πόλη), η οποία αποτελεί και το ιστορικό κέντρο της πρωτεύουσας του νησιού. Η εργασία αυτή εκπονήθηκε με αφορμή τα κτίρια και την ξεχωριστή αρχιτεκτονική τους με το πλούσιο ιστορικό ενδιαφέρον τα οποία είναι πόλος έλξης στο νησί για πολλούς επισκέπτες από όλο τον κόσμο. Στη Μεσαιωνική πόλη, εκτός από τα ιστορικά μνημεία υπάρχουν και πολλές κατοικίες, καθώς και κτίρια που στο παρελθόν είχαν πολλές χρήσεις και στο παρόν διάστημα πολλά από αυτά παραμένουν αναξιοποίητα. Το real estate σημειώνει ιδιαίτερη ανάπτυξη τα τελευταία χρόνια σε όλη τη χώρα και μπορεί να συμβάλλει σημαντικά στην αξιοποίηση πολλών κτιρίων και συνεπώς στην αναβάθμιση της εν λόγω περιοχής, καθώς και στη διατήρηση της πλούσιας ιστορίας της. Επιγραμματικά, κάποιοι τρόποι ανάδειξης είναι οι επενδύσεις σε ιστορικά κτίρια για ανακαίνιση και αποκατάσταση, η ενίσχυση της πολιτιστικής ταυτότητας προωθώντας την ιστορική και πολιτιστική αξία της πόλης, καθώς και η ήπια ανάπτυξη τουριστικών υποδομών και εμπορικών χώρων, με σεβασμό στην πολιτιστική ταυτότητα της περιοχής. Στην εργασία αυτή αρχικά, στο Α’ κεφάλαιο, θα γίνει αναφορά στα διατηρητέα κτίρια ώστε να γίνει κατανοητή η σημασία τους και μια ιστορική αναδρομή αναφέροντας τις σημαντικές ιστορικές περιόδους του νησιού, καθώς και τεχνικά θέματα αποκατάστασης. Στο Β’ κεφάλαιο, θα αναλυθούν τα πολεοδομικά στοιχεία της Μεσαιωνικής πόλης, οι χρήσεις γης και οι όροι δόμησης με το σχετικό νομοθετικό πλαίσιο, τα αρχιτεκτονικά στοιχεία των σημαντικών μνημείων και των κατοικιών, η εξαιρετικά σημαντική διάκριση της Μεσαιωνικής Πόλης ως Μνημείο Παγκόσμιας Κληρονομιάς από την UNESCO, τα οικοδομικά υλικά, η τεχνική του βοτσαλωτού, καθώς και η υπάρχουσα κατάσταση στην οποία βρίσκονται οι κατοικίες. Στο Γ’ κεφάλαιο θα μελετηθούν σύγχρονοι όροι όπως το real estate, η βιώσιμη ανάπτυξη, η ανάπλαση, ο εξευγενισμός και η συσχέτιση του real estate με την ανάδειξη, τις αναπλάσεις και τις ανακαινίσεις. Στη συνέχεια θα αναλυθούν τα έργα αποκατάστασης που έλαβαν χώρα στη Μεσαιωνική Πόλη της Ρόδου τη σύγχρονη εποχή, το μορφολογικό και κοινωνικό πλαίσιο, η βιωσιμότητα, το κυκλοφοριακό, ο 6 τουρισμός και θα γίνει μια αναφορά στις αντικειμενικές αξίες των ακινήτων. Θα ακολουθήσει η μελέτη ενός άλλου ιστορικού κέντρου της Ευρώπης, της πόλης Βαλέτα στη Μάλτα, αναλύοντας τα ίδια ζητήματα που αναφέρθηκαν για τη Ρόδο. Αυτό θα βοηθήσει ώστε να δοθεί μια πιο ολοκληρωμένη εικόνα για τη διαχείριση του τουρισμού και του αστικού ιστού με τους μόνιμους κατοίκους που συνυπάρχουν στα ιστορικά κέντρα. Η εργασία θα κλείσει με το σύγχρονο νομοθετικό και θεσμικό πλαίσιο που προάγει τις αναπλάσεις και τη βιώσιμη ανάπτυξη, καθώς και τα συμπεράσματα της όλης μελέτης.